《余自金陵与西粤文程可杨不群同舟屈指月馀念抵庾关行将告别临风对酒聊赠短章》
明代·李之世

孤棹自京华，迢迢水一涯。他乡同对酒，旅梦未还家。

庾岭联归骑，淳江独泛槎。时危各努力，离索未应嗟。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。